Քաղաքակրթությունների համեմատական հետազոտության միջազգային հասարակություն

Քաղաքակրթությունների համեմատական հետազոտության միջազգային հասարակություն, ՔՀՀՄՀ (), քաղաքակրթությունների միջդիսցիպլինար ուսումնասիրությամբ զբաղվող միջազգային գիտական կազմակերպություն։ Տեղակայված է ԱՄՆ Արևմտյան Միչիգանի համալսարանում։ Հասարակությունը կազմակերպում է ամենամյա կոնֆերանսներ և հրատարակում է «Համեմատական քաղաքակրթությունների ակնարկ» () հանդեսը։

Պատմություն 
Հասարակությունը հիմնվել է 1961 թվականին ավստրիական Զալցբուրգում Օթմար Անդերլեի կողմից կազմակերպված հավաքի ժամանակ։ Այդ նախնական հավաքին էին ներկա Առնոլդ Թոյնբին և Ռաշթոն Քոլբորնը։ Հասարակության առաջին նախագահն էր Պիտիրիմ Սորոկինը։ Այնուհետև կազմակերպության գրասենյակը տեղափոխվում է ԱՄՆ և 1970-ականներին ամերիկյան առաջին նախագահն է դառնում Բենջամին Նելսոնը ընդ որում հասարակության անդամների հիմնական մասը բնակվում էր ԱՄՆ-ում, իսկ մնացածները ավելի քան 30 երկրներում։ Բացի այդ, հասարակության ամենամյա կոնֆերանսները տեղի են ունենում նաև Միացյալ Նահանգներից դուրս, կազմակերպվելով հանրաճանաչ ինստիտուտների հետ համատեղ։ Վերջին հատվածում նմանատիպ կոնֆերանսներ տեղի են ունեցել Դուբլինում (1994), Տոկիոյում (1998), Ճամայկայում (2002), Սանկտ Պետերբուրգում (2003), Փարիզում (2006)։

Նախագահներ 
 Պիտիրիմ Սորոկին (1961–1964)
 Օթմար Անդերլե (1964–1971)
 Բենջամին Նելսոն (1971–1977)
 Վիտաս Կավոլիս (1977–1983)
 Մեթյու Մելքո (1983–1986)
 Մայքլ Փալենսի-Ռոթ (1986–1992)
 Ռոջեր Վ. Վեսքոթ (1992–1995)
 Շունտարո Իտո (1995–1998)
 Վեյն Բլեդշո (1998–2004)
 Լի Դանիել Շնայդեր (2004–2007)
 Էնդրյու Տարգովսկի (2007–2013)

Ծանոթագրություններ

Արտաքին հղումներ 
 Պաշտոնական կայք  

Հասարակական գիտությունների կազմակերպություններ
Համաշխարհային պատմություն